Wedel (by)

Wedel er en by i Kreis Pinneberg i delstaten Schleswig-Holstein i Tyskland. Den ligger like vest for Hamburg og utgjør en forstad til denne, selv om Hamburg er en egen delstat. Wedel ligger dermed innenfor Metropolregion Hamburg. Wedel har  innbyggere (per 2015). Wedel har trolig gitt navn til adelsslekten Wedel, samt til flere andre familier med samme navn.

Wedel ble først gang nevnt i kilder i 1212 og var en liten landsby som var underlagt grevskapet Schauenburg, som i seg selv var et lite smålen. I 1640 ble herskapet Pinneberg, og dermed Wedel, underlagt kongen av Danmark. I 1867 ble Pinneberg en provins i Kongeriket Preussen. I 1875 vedtok sognestyret i Wedel at Wedel skulle betegnes «by».

Wedel er omfattet av Hamburgs kollektivtransportsystem. S-Bahn Hamburgs linje S1 har endestasjon i Wedel.

Bilder

Referanser

Litteratur 
 Carsten Dürkob: Wedel. Eine Stadtgeschichte. Beig, Pinneberg 2000, ISBN 3-923457-52-9.
 Gunther Gerhardt: Wedel. Stadt im Wandel. Sutton, Erfurt 2012, ISBN 978-3-86680-982-6.
 Stadtverwaltung Wedel (red.): Wedel. Werden und Wachsen einer Stadt. Ein Heimatbuch. Alster-Verlag, Hamburg 1939.

Eksterne lenker 
 

Byer i Schleswig-Holstein